CELEX: 32013R1374
Language: lt
Date: 2013-12-19 00:00:00
Title: 2013 m. gruodžio 19 d. Komisijos reglamentas (ES) Nr. 1374/2013, kuriuo dėl 36-ojo tarptautinio apskaitos standarto iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002  Tekstas svarbus EEE

20.12.2013   
            
            
               LT
            
            
               Europos Sąjungos oficialusis leidinys
            
            
               L 346/38
            
         KOMISIJOS REGLAMENTAS (ES) Nr. 1374/2013
   2013 m. gruodžio 19 d.
   kuriuo dėl 36-ojo tarptautinio apskaitos standarto iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.;
            
         
               (2)
            
            
               2013 m. gegužės 29 d. Tarptautinių apskaitos standartų valdyba paskelbė 36-ojo tarptautinio apskaitos standarto (TAS) „Turto vertės sumažėjimas“ pataisas. Pataisų tikslas – paaiškinti, kad reikalavimas atskleisti informaciją apie turto atsiperkamąją vertę, jeigu ta suma pagrįsta tikrąja verte atėmus perleidimo išlaidas, taikomas tik sumažėjusios vertės turtui;
            
         
               (3)
            
            
               pasikonsultavus su Europos finansinės atskaitomybės patariamosios grupės techninių ekspertų grupe patvirtinama, kad 36-ojo TAS pataisos atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus;
            
         
               (4)
            
            
               todėl Reglamentas (EB) Nr. 1126/2008 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priede pateiktas 36-asis tarptautinis apskaitos standartas (TAS) „Turto vertės sumažėjimas“ iš dalies keičiamas, kaip nurodyta šio reglamento priede.
   2 straipsnis
   Visos įmonės 1 straipsnyje nurodytas pataisas taiko ne vėliau kaip nuo pirmų savo finansinių metų, prasidedančių 2014 m. sausio 1 d. arba vėliau, pradžios.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 243, 2002 9 11, p. 1.
   
      (2)  OL L 320, 2008 11 29, p. 1.
   
      PRIEDAS
      
         TARPTAUTINIAI APSKAITOS STANDARTAI
      
      
                  
                     36-asis TAS
                  
               
               
                  
                              
                                 36-ojo TAS
                              
                           
                           
                              
                                 „Turto vertės sumažėjimas“ pataisos
                              
                           
                        
            
         Leidžiama atgaminti Europos ekonominėje erdvėje. Už Europos ekonominės erdvės ribų visos teisės, išskyrus teisę atgaminti asmeniniais ar kitokio tinkamo naudojimo tikslais, saugomos. Daugiau informacijos galima rasti TASV svetainėje www.iasb.org
      
      
         36-ojo TAS „Turto vertės sumažėjimas“ pataisos
         
      
      
         
            Informacijos apie nefinansinio turto atsiperkamąją vertę atskleidimas
         
      
      Taisomi 130 ir 134 straipsniai ir antraštė virš 138 straipsnio ir įterpiamas 140J straipsnis.
      INFORMACIJOS ATSKLEIDIMAS
      
         …
      
      
               
                  
                     130.
                  
               
               
                  Atskiro turto (įskaitant prestižą) arba pinigus kuriančio vieneto pripažinto vertės sumažėjimo nuostolių arba jų panaikinimo per ataskaitinį laikotarpį atveju ūkio subjektas turi atskleisti:
                  
                              
                                 a)
                              
                           
                           
                              
                                 ...
                              
                           
                        
                              
                                 e)
                              
                           
                           
                              
                                 turto (pinigus kuriančio vieneto) atsiperkamąją vertę ir tai, ar turto (pinigus kuriančio vieneto) atsiperkamoji vertė yra jo tikroji vertė atėmus perleidimo išlaidas, ar jo naudojimo vertė;
                              
                           
                        
                              
                                 f)
                              
                           
                           
                              
                                 jeigu atsiperkamoji vertė yra tikroji vertė atėmus perleidimo išlaidas, ūkio subjektas turi atskleisti šią informaciją:
                              
                              
                                          
                                             i)
                                          
                                       
                                       
                                          
                                             tikrosios vertės hierarchijos lygį (žr. 13-ąjį TFAS), kuriam iš esmės priskiriama visa nustatyta turto (pinigus kuriančio vieneto) tikroji vertė (neatsižvelgiant į tai, ar galima stebėti „perleidimo išlaidas“);
                                          
                                       
                                    
                                          
                                             ii)
                                          
                                       
                                       
                                          
                                             nustatant tikrąją vertę, kuri priskiriama tikrosios vertės hierarchijos 2 ir 3 lygiams, vertinimo metodikos (-ų), taikomos (-ų) nustatant tikrąją vertę atėmus perleidimo išlaidas, aprašymą. Jei vertinimo metodika pasikeitė, ūkio subjektas turi atskleisti tokį pasikeitimą ir jo priežastį (-is); ir
                                          
                                       
                                    
                                          
                                             iii)
                                          
                                       
                                       
                                          
                                             nustatant tikrąją vertę, kuri priskiriama tikrosios vertės hierarchijos 2 ir 3 lygiams, kiekvieną esminę prielaidą, kuria vadovybė pagrindė tikrosios vertės atėmus perleidimo išlaidas nustatymą. Esminės prielaidos yra tos, kurios turto (pinigus kuriančio vieneto) atsiperkamajai vertei daro reikšmingą įtaką. Ūkio subjektas taip pat turi atskleisti diskonto normą (-as), naudojamą (-as) atliekant dabartinį vertinimą ir ankstesnį vertinimą, jei tikroji vertė atėmus perleidimo išlaidas nustatoma naudojant dabartinės vertės metodiką.
                                          
                                       
                                    
                        
                              
                                 g)
                              
                           
                           
                              
                                 …
                              
                           
                        
                     …
                  
                  
                     Pinigus kuriančių vienetų, apimančių prestižą arba neriboto naudingo tarnavimo laiko nematerialųjį turtą, įvertinimai, naudojami atsiperkamųjų verčių skaičiavimui
                  
               
            
               
                  
                     134.
                  
               
               
                  Ūkio subjektas apie kiekvieną pinigus kuriantį vienetą (vienetų grupę), kuriam (kuriems) priskirta prestižo arba neriboto naudingo tarnavimo laiko nematerialiojo turto balansinė vertė, palyginti su ūkio subjekto bendra prestižo ar neriboto naudingo tarnavimo laiko nematerialiojo turto balansine verte, yra reikšminga, turi atskleisti tokią a–f punktuose reikalaujamą informaciją:
                  
                              
                                 a)
                              
                           
                           
                              
                                 ...
                              
                           
                        
                              
                                 c)
                              
                           
                           
                              
                                 vieneto (vienetų grupės) atsiperkamosios vertės nustatymo pagrindą (t. y. ar tai naudojimo vertė, ar tikroji vertė, atėmus perleidimo išlaidas);
                              
                           
                        
                              
                                 d)
                              
                           
                           
                              
                                 …
                              
                           
                        
                     …
                  
               
            PEREINAMOJOSIOS LAIKOTARPIO NUOSTATOS IR ĮSIGALIOJIMO DATA
      
               
                  138.
               
               
                  ...
               
            
               
                  140J
               
               
                  2013 m. gegužės mėn. pataisyti 130 ir 134 straipsniai ir antraštė virš 138 straipsnio. Šias pataisas ūkio subjektas turi taikyti retrospektyviai metiniams ataskaitiniams laikotarpiams, prasidedantiems 2014 m. sausio 1 d. arba vėliau. Leidžiama taikyti anksčiau. Tų pataisų ūkio subjektas netaiko ataskaitiniais laikotarpiais (įskaitant lyginamuosius laikotarpius), kuriais jis netaiko 13-ojo TFAS.